open-index/open-wikipedia-markdown huggingface dataset:
நகுல்

**நகுல்** (Nakkhul) (பிறப்பு: சூன் 15, 1984) தமிழ் நடிகர் மற்றும் பின்னணிப் பாடகரும் ஆவார். இவர் நடிகை தேவயானியின் உடன்பிறந்த தம்பி ஆவார். இயக்குநர் சங்கர் இயக்கிய பாய்ஸ் திரைப்படத்தில் முன்னனி கதாநாயகனாக நடித்த இவர், அந்த படத்தில் பாடலும் பாடியுள்ளார்.

நகுல் மகாராட்டிராவின் மும்பையில் ஜெய்தேவ் மற்றும் லட்சுமி தம்பதியருக்கு  மகனாகப் பிறந்தார்.
## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:திரைப்படப் பாடகர்கள்
பகுப்பு:1984 பிறப்புகள்
பகுப்பு:1983 பிறப்புகள்
பகுப்பு:வாழும் மக்கள்
ரோசா ஒட்டுன்பாயெவா

**ரோசா இசகோவ்னா ஒட்டுன்பாயெவா** (*Roza Isakovna Otunbayeva*, கிர்கீசிய மொழி: Роза Исаковна Отунбаева, பிறப்பு: ஆகஸ்ட் 23, 1950) கிர்கிஸ்தானின் அரசுத்தலைவரும், கிர்கிஸ்தான் சமூக மக்களாட்சிக் கட்சியின் தலைவரும் ஆவார். ஏப்ரல் 2010 முன்னாள் அரசுத்தலைவர் குர்மான்பெக் பாக்கியெவிற்கு எதிராக இடம்பெற்ற புரட்சியை அடுத்து ஒட்டுன்பாயெவா இடைக்காலத் தலைவராகத் தன்னை அறிவித்திருந்தார். முன்னாளில் வெளியுறவுத்துறை அமைச்சராக இருந்தார்.

## வாழ்க்கைக் குறிப்பு
ஓஷ் என்ற நகரத்தில் பிறந்தவர் ஒட்டுன்பாயெவா. இவரின் தந்தை இசாக் ஒட்டுன்பாயெவ் முன்னாள் சோவியத் குடியரசின் உச்சநீதிமன்ற உறுப்பினராக இருந்தவர். 1972 ஆம் ஆண்டில் மாஸ்கோ அரசுப் பல்கலைக்கழகத்தில் பயின்று மெய்யியலில் பட்டதாரியானார். பின்னர் ஆறு ஆண்டுகள் கிர்கிஸ்தான் அரசு தேசியப் பல்கலைக்கழகத்தில் மெய்யியல் துறைப் பேராசிரியராகப் பணியாற்றினார். 1975 இல் முனைவர் பட்டத்தையும் பெற்றார். திருமணமான இவருக்கு இரண்டு பிள்ளைகள் உண்டு. இவர் கிர்கீசிய மொழி, ரஷ்ய மொழி, ஆங்கிலம், ஜெர்மானிய மொழி, மற்றும் பிரெஞ்சு மொழி ஆகியவற்றில் புலமை பெற்றவர்.

## அரசியலில்
1981 இல் பொதுவுடமைக் கட்சியில் இணைந்தார். 80களின் இறுதியில் பாரிசில் யுனெஸ்கோவின் சோவியத் பிரதிநிதியாகவும், பின்னர் மலேசியாவின் சோவியத் தூதுவராகவும் பணியாற்றினார். 1992 இல் கிர்கிஸ்தான் சோவியத்தில் இருந்து விடுதலை பெற்றதும், புதிய அரசின் வெளியுறவுத்துறை அமைச்சராகவும், உதவிப் பிரதமராகவும் ஆனார். பின்னர் ஐக்கிய அமெரிக்கா, கனடா ஆகிய நாடுகளின் தூதுவராகப் பணியாற்றினார். 1994 இல் மீண்டும் வெளியுறவுத்துறை அமைச்சராக 3 ஆண்டுகள் பணியாற்றினார். 1998-2001 காலப்பகுதியில் ஐக்கிய இராச்சியத்துக்கான தூதுவரானார்.

## மேற்கோள்கள்

## வெளி இணைப்புகள்
* Kyrgyzstan: The Bittersweet Fruits Of The Revolution

பகுப்பு:1950 பிறப்புகள்
பகுப்பு:கிர்கிசுத்தான் அரசியல்வாதிகள்
பகுப்பு:கிர்கிசுத்தான் குடியரசுத் தலைவர்கள்
பகுப்பு:பெண் அரசுத் தலைவர்கள்
பகுப்பு:வாழும் மக்கள்
பகுப்பு:கிர்கிசுத்தான் பெண்கள்
துணிச்சல் (திரைப்படம்)

**துணிச்சல்**, அம்ப்ரிஷி ஆர்ட்ஸ் தயாரிப்பில் 1/01/2010 அன்று வெளிவந்த தமிழ் படமாகும். புது இயக்குநர் சிவா மஞ்சள் இயக்கத்தில் மஜீத், அருண் விஜய், சுவாதிக்கா மற்றும் பலர் நடித்துள்ளனர்.

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிங்கமுத்து நடித்த திரைப்படங்கள்
குட்டி (2010 திரைப்படம்)

***குட்டி*** (*Kutty*), ஜெமினி பிலிம் சர்குட் தயாரிப்பில் 14 சனவரி 2010 அன்று வெளிவந்த தமிழ்ப் படமாகும். இயக்குநர் மித்திரன் ஜவஹர் இயக்கத்தில் தனுஷ் கதாநாயகனாக, ஷ்ரீய சரண், சமீர் தட்டானி மற்றும் பலர் நடித்துள்ளனர். ராதா ரவி அவர்களும் ஒரு முக்கிய கதாபத்திரத்தில் நடித்துள்ளார்.

## பார்க்க
* குட்டி (திரைப்படம்) - 2001ஆம் ஆண்டு வெளியான விருது பெற்ற திரைப்படம்.

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:சிரேயா சரன் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
நாணயம் (திரைப்படம்)

**நாணயம்,** என்பது 2010ஆம் ஆண்டு வெளியான இந்திய தமிழ் திரைப்படம் ஆகும். இது எஸ்.பி.பி. சரணின், கேபிடல் பிலிம் வொர்க்ஸ் தயாரிப்பில் 14/01/2010 அன்று வெளிவந்தது. இயக்குநர் சக்தி. ச. ராஜன் இயக்கத்தில், பிரசன்னா, சிபிராஜ், ரம்யா ராஜ், எஸ். பி. பாலசுப்ரமணியம் மற்றும் பலர் நடித்துள்ளனர்.

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சிபிராஜ் நடித்த திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
போர்க்களம் (திரைப்படம்)

**போர்க்களம்**, பரணி மினரல்ஸ் தயாரிப்பில் 14/01/2010 அன்று வெளிவந்த தமிழ் படமாகும்.  புது இயக்குநர் பாண்டி சரோஜ் குமார் இயக்கத்தில், டினு ஆனந்த், நகைச்சுவை நடிகர் சத்யன், ஸ்மிதா மற்றும் பலர் நடித்துள்ளனர்.

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
கண. மகேஸ்வரன்

**கண. மகேஸ்வரன்** ஈழத்துப் புதின எழுத்தாளர். இவர் 1970களில் இருந்து எழுதி வருகிறார். சிறுகதை, கவிதை, கட்டுரை, குறுநாவல் போன்ற துறைகளிலும் இவரது ஆக்கங்கள் வெளிவந்துள்ளன. சொந்தப் பெயரிலும், வீகேயெம், மணிமணாளன் போன்ற புனை பெயர்களிலும் எழுதி வருகிறார்.

## வாழ்க்கைச் சுருக்கம்
கண. மகேஸ்வரன் யாழ்ப்பாண மாவட்டம், வடமராட்சி, கரவெட்டியைப் பிறப்பிடமாகக் கொண்டவர். அரச எழுது வினைஞர் சேவையில் பணிபுரிந்த இவர் தற்போது சேவையிலிருந்து இளைப்பாறியுள்ளார்.

இவரது ஆக்கங்கள் ஈழநாடு, ஈழநாதம், மித்திரன், வீரகேசரி, தினகரன், தினக்குரல், உதயன், சிந்தாமணி ஆகிய பத்திரிகைகளிலும் மல்லிகை, ஞானம், சிரித்திரன் போன்ற சஞ்சிகைகளிலும் பிரசுரமாகியுள்ளன.

முன்னர் வெளிவந்த "தாரகை' சஞ்சிகையின் ஆசிரியராக இருந்த இவர் சிரித்திரன் சஞ்சிகையிலும் பணிபுரிந்தார். "எல்லை வேம்பு' என்ற பெயரில் இவரது சிறுகதைத் தொகுதி வெளிவந்தது.

## வெளி இணைப்புகள்
*கண. மகேசுவரனின் "எல்லை வேம்பு" என்ற சிறுகதை, உதயன்

பகுப்பு:ஈழத்து எழுத்தாளர்கள்
பகுப்பு:சான்று எதுவும் தரப்படாத கட்டுரைகள்
எஸ். எம். பாக்கர்

**எஸ். எம். பாக்கர்**() என்பவர் இந்திய தவ்ஹீத் ஜமாஅத் தலைவரும் வின் தொலைக்காட்சியின் இயக்குநர்களில் ஒருவரும் ஆவார். இவர் உடல் நலக்குறைவால் 2024 ஜூன் 20 சென்னையில் காலமானார்.

## இளமைக் காலம்
இராமநாதபுரம் மாவட்டம் கீழக்கரையை சேர்ந்த இவர் முதுநிலை கலைப்பட்டம் பெற்றவர். 

## சமூகச் செயல்பாடுகள்
இசுலாமியர்களுக்கான உரிமைகளைக் கேட்டு போராடி 1995 இல் தடா சட்டத்தில் கைதானார். இஸ்லாமிய சிறைவாசிகள் விடுதலை, இடஒதுக்கீடு உள்ளிட்ட பல்வேறு கோரிக்கைகளை வலியுறுத்திப் போராடி வந்தார்.

## அமைப்புகள்
தமிழ்நாடு முஸ்லீம் முன்னேற்ற கழகத்தின் நிறுவனர்களில் இவரும் ஒருவர், தமுமுகவின் மாநில பொருளாளராகச் செயல்பட்டவர். தமுமுக அமைப்புடன் ஏற்பட்ட கருத்து வேறுபாடுகள் காரணமாக ஜெய்னுல் ஆபிதீன் மற்றும் சிலரோடு தனியாகப் பிரிந்து 16-05-2004 அன்று தமிழ்நாடு தவ்ஹீத் ஜமாத்தை நிறுவினார். பின்னர் அதிலிருந்து விலகி, 2009ஆம் ஆண்டு ஜனவரி 16ஆம் நாள் இந்திய தவ்ஹீத் ஜமாத்தை நிறுவி அதன் தலைவராக பொறுப்பு வகித்தார்.

## மேற்கோள்கள்

பகுப்பு:தமிழ் ஊடகவியலாளர்கள்
பகுப்பு:2024 இறப்புகள்
பாஸ்தியான் இசுவைன்சுடைகர்

thumb|150px|ஷ்வைன்ஷ்டைகர்
**பாஸ்தியான் ஷ்வைன்ஷ்டைகர்** - Bastian Schweinsteiger - ( பி. 1 ஆகஸ்ட் 1984 - பவேரியா ), ஒரு செருமானியக் கால்பந்தாட்ட வீரர் ஆவார்; இவர் செருமானியத் தேசிய அணியிலும் பயான் மியூனிக் அணியிலும் தற்போது நடுக்களவீரராக ஆடுபவர்; முன்னர் இடதுவோர வீரராக ( left winger ) விளையாடி வந்தவர். முதன்முதலாக சூன் 2004-இல் அங்கேரியை எதிர்த்து செருமன் அணியில் விளையாடினார். இதுவரை 78 அனைத்துலக ஆட்டங்களில் விளையாடியுள்ளார்; அடித்துள்ள இலக்குகளின் எண்ணிக்கை 21.

பகுப்பு:விளையாட்டு வீரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:2006 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்
தோமா முல்லர்

**தோமா முல்லர்** (*Thomas Müller*, மாற்று ஒலிப்பு:*தாமஸ் முல்லர்*; பிறப்பு: செப்டம்பர் 13, 1989) செருமனியின் தேசிய அணியில் விளையாடும் ஒரு கால்பந்து விளையாட்டு வீரர் ஆவார். இவர் பேயேர்ன் மியூனிக்கு  கால்பந்தாட்டக் கழகத்தில் ஒரு முக்கிய அங்கம் ஆவார். முல்லர் நடுக்கள அல்லது முன்னணி வரிசையில் பந்தைத் தாக்கும் நிலையில் விளையாடி வருகிறார். இருபுறத்திலிருந்தும் விளையாடக்கூடிய திறனுடையவர்.  ஆட்டக்களத்தின் எந்த இடத்திலும் ஆடக்கூடிய திறன், அணியுடன் ஒருங்கிசைவு, நெடுநேரம் ஆடக்கூடிய உடற்றிறன் ஆகியவற்றிற்காக பாராட்டப்படுகிறார். கோல்களுக்கான வாய்ப்புகளை உருவாக்குவதிலும் கோலடிப்பதிலும் நிலைத்த தன்மையைக் காட்டி வருகிறார். பேயர்ன் மியூனிக் கழகத்தில் இளஞர் அணியில் துவங்கிய இவரது விளையாட்டு அங்கு பதப்படுத்தப்பட்டுள்ளது. 2009-10 ஆண்டு பருவத்தில் நடந்த அனைத்து கழக ஆட்டங்களிலும் பங்கேற்று அவ்வாண்டில் பேயர்ன் மியூனிக்கு புன்டசுலீகா மற்றும் செருமானிய காற்பந்துக் கழகத்தின் *போகல் கோப்பை*யையும் வென்று இரட்டை எய்த உதவினார். 2010இல் பேயர்ன் மியூனிக்கு வாகையர் கூட்டிணைவு இறுதியாட்டத்திற்கு எய்தவும் காரணமாக இருந்தார். இச்சாதனைகளால் இவர் 2010 உலகக்கோப்பைக்கான தேசிய அணியில் சேர்த்துக் கொள்ளப்பட்டார். இந்தப் போட்டியில் ஆறு ஆட்டங்களில் ஐந்து கோல்கள் அடித்து செருமானிய அணி மூன்றாமிடம் எட்ட உறுதுணையாக இருந்தார்.
*ஃபிஃபாவின் சிறந்த இளைய காற்பந்தாட்டக்காரர்* என்ற விருதையும் பெற்றார். மேலும் இப்போட்டிகளில் மிகக் கூடுதலான கோல்கள் அடித்தமையால் *தங்கக் காலணி* விருதையும் வென்றார்.

சூன் 16, 2014இல் 2014 உலகக்கோப்பை காற்பந்து போட்டிகளில் போர்த்துக்கல்லுடனான செருமனியின் துவக்க ஆட்டத்தில், முல்லர் *ஆட்ரிக்கு* -ஒரே ஆட்டத்தில் மூன்று கோல்கள் - அடித்து  4-0 என்ற கணக்கில் செருமனி வெல்லக் காரணமானார். தவிரவும் இந்த ஆட்டத்தின் 37வது நிமிடத்தில் போர்த்துக்கேய வீரர்  பேப்பிக்கு இவரை தலையால் முட்டியதால் சிவப்பு அட்டை வழங்கப்பட்டது. இவரே இந்த ஆட்டத்தின் ஆட்டநாயகனாக அறிவிக்கப்பட்டார்.

## மேற்சான்றுகள்

பகுப்பு:1989 பிறப்புகள்
பகுப்பு:செருமானிய கால்பந்தாட்ட வீரர்கள்
பகுப்பு:வாழும் மக்கள்
பகுப்பு:2010 உலகக்கோப்பை காற்பந்து வீரர்கள்
பகுப்பு:2018 உலகக்கோப்பை காற்பந்து வீரர்கள்
புகைப்படம் (திரைப்படம்)

**புகைப்படம்,** பாயிஸ் ஸ்டுடியோஸ் தயாரிப்பில் 1/01/2010 அன்று வெளிவந்த தமிழ்ப் படமாகும். புது இயக்குநர் ராஜேஷ் லிங்கம் இயக்கத்தில் வாமணன் படைப்புகள் பிரியா ஆனந்த் நடிப்பில், அம்சத் , ஹரிஷ் , நந்தா , மிருனாளினி , யாமினி போன்றோர் நடித்துள்ளனர்.

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
அறநெறிப் பாடசாலை

thumb|200px|right|அறநெறிப்பாடசாலை மாணவர்கள் சீருடையில்
**அறநெறிப் பாடசாலை** என்பது வாழ்க்கைக்கான நல்லறத்தைப் போதிக்கும் வகையிலான இந்துநெறி சார்ந்த அறவொழுக்கங்களைப் போதிக்கும் பாடசாலைகள் ஆகும்.

இலங்கையில் இந்து சமய, இந்து கலாசார அலுவல்கள் திணைக்களத்தின் கீழ்ப்பதிவு செய்யப்பட்ட ஆலயங்கள் மற்றும் மத நிறுவனங்கள் இவற்றை நடத்தி வருகின்றன. கத்தோலிக்க மதத்தவர்களின் ஞாயிறு பாடசாலைகளுக்கு ஒப்பாகவும், பௌத்தர்களின் 'தகம் பாசல' க்கு சமமாகவும் இசுலாமியர்களின் மதரசாக்களுக்கு ஒப்பாகவும் இது கொள்ளப்படுகிறது. இப்பாடசாலை மாணவர்கள் இந்து ஒழுக்கங்களைக் கடைப்பிடிக்கவும் சமய சாதனங்களை மேற்கொள்ளவும் தூண்டப்படுகின்றார்கள்.

பகுப்பு:இந்து சமயம்
பகுப்பு:இலங்கைப் பாடசாலைகள்
பகுப்பு:இலங்கையில் கல்வி
பரார்த்தக் கிரியை

**பரார்த்தக் கிரியை** என்பது சிவாகமங்களில் சொல்லப்பட்ட விதிமுறைகளுக்கேற்ப நடைபெறும் சைவக் கிரியைகளின் பிரதான இரு பிரிவுகளில் ஒன்று. எல்லா உயிர்களினதும் நன்மை கருதி இறைவனை வழிபடுவதற்காகத் திருக்கோவில் அமைத்தல் முதலான கிரியைகளைக் குறிக்கும்.

## பிரிவுகள்

பரார்த்தக் கிரியை கர்ஷணாதி பிரதிஷ்டாந்தம், பிரதிஷ்டாதி உற்சவாந்தம், உற்சவாதி பிராயச்சித்தாந்தம் என மூன்று பிரிவுகளாக பிரிக்கின்றனர்.

### கர்ஷணாதி பிரதிஷ்டாந்தம்

**கர்ஷணாதி பிரதிஷ்டாந்தம்** என்பது திருக்கோவில் அமைப்பதற்குரிய இடத்தை ஆராய்ந்து தெர்ந்தெடுத்து பரிசோதித்து பண்படுத்தி நாட்கல் நாட்டித் திருக்கோவில் அமைத்து, மூர்த்தியை அமைத்து பிரதிஷ்டை செய்து முடிக்கும் வரையுள்ள கிரியைகளின் தொகுதியாகும்.

### பிரதிஷ்டாதி உற்சவாந்தம்
**பிரதிஷ்டாதி உற்சவாந்தம்** என்பது பிரதிஷ்டை நடைபெற்றபின் நாள்தோறும் செய்ய வேண்டிய நித்திய பூசை, அவற்றின் காலங்கள், நித்திய பூசை முடிவில் செய்யப்படும் உற்சவங்கள் முதலிய கிரியைகளின் தொகுப்பாகும்.

### உற்சவாதி பிராயச்சித்தாந்தம்
**உற்சவாதி பிராயச்சித்தாந்தம்** என்பது நித்திய பூஜை முதலியவற்றில் ஏற்படும் குற்றம் குறைகளை நீக்குவதற்காக செய்யப்படும் நைமித்திய உற்சவங்கள் அவற்றின் வகைகள் தொடங்கும் முறைகள் என்பவற்றின் தொகுதியாகும்.

## பரார்த்தக் கிரியையின் வகைகள்
பரார்த்தக் கிரியைகளை நித்தியக் கிரியை, நைமித்தியக் கிரியை என இரு வகையாகப் பிரிக்கலாம். நித்தியக் கிரியை என்பது ஆலயத்தில் தினமும் நடைபெறும் கிரியைகளைக் குறிக்கும். உதாரணமாக நித்திய பூஜை, நித்திய அக்கினிகார்யம், நித்திய பலி, நித்திய உற்சவம் என்பனவாகும். நைமித்தியக் கிரியை என்பது நித்திய பூசையில் உண்டாகும் குறைகளை நீக்குதல் முதலான காரணங்கள் கொண்டு செய்யப்படும் விஷேட பூசைகள், உற்சவங்கள் என்பன நைமித்தியக் கிரியை என அழைக்கப்படும். உதாரணமாக மகோற்சவம், கும்பாபிஷேகம், நவராத்திரி என்பவற்றைக் குறிக்கும்.

தாம் விரும்பிய பலனை எதிர்பார்த்து செய்யப்படும் கிரியைகளாகிய அபிஷேகம், அர்ச்சனை முதலியன காமியக் கிரியை எனப்படும்.

## ஆதாரங்கள்

பகுப்பு:பரார்த்தக் கிரியைகள்
பகுப்பு:சைவக் கிரியைகள்
சென்குடு வான்சேவை நிறுவனம்

**சென்குடு வான்சேவை நிறுவனம்** (*Chengdu Airlines*) என்பது சிகுவான் வான்சேவை நிறுவனத்தின் துணை வான்சேவை நிறுவனயாகும். இதன் தலைமையகம் சீனாவில் செங்டூவில் அமைந்துள்ளது. இது உள்ளூர் விமான சேவைகளை சென்குடு சிகுவான்ங்லியூ விமான நிலையத்திருந்து நடத்துகிறது. சனவரி 23 இந்த விமான நிறுவனம் சென்குடு எயர்லைன்ஸ் எனப் பெயர் மாற்றம் செய்யப்பட்டது. முன்னைய பெயர் **யுனைட்டட் ஈகிள் எயர்லைன்ஸ்** ஆகும்.

## வரலாறு

2004 இல் இந்த நிறுவனம் நிறுவப்பட்டது. இதன் முதலாவது விமானம் எயர்பஸ் ஏ320 சூலை 2005 இல் வழங்கப்பட்டது. மார்ச் 2009 இல், சிகுவான் வான்சேவை நிறுவனம் 200 மில்லியன் ரென்மின்பி பணத்தை யுனைட்டன் ஈகிள் எயர்லைன்சில் முதலிட்டதுடன், மொத்த பங்குகளில் 76 வீதத்தை தன்வசமாக்கிக்கொண்டது.

2009 இன் கடைசிகளில் சிகுவான் வான்சேவை நிறுவன குழுமம் யுனைட்டட் எயர்லைன்சில் தான் வைத்திருந்த பங்குகளைக் குறைக்குமுகமாக, தனது பங்குகளை வேறு குழுமத்திற்கு இற்கு விற்றது. இந்த புதிய கைமாற்றத்தின் மூலம் யுனைட்டட் எயர்லைன்ஸ் தன்னைத் திடமாகப் பதித்துக் கொண்டதுடன் "ARJ21s" விமானத்தை கொள்வனவு செய்யவும் ஆயத்தம் செய்தது.

தற்போது செங்குடு வான்சேவை நிறுவனம் எயர்பஸ் ஏ320 இரக விமானங்களை வைத்திருப்பதுடன் அவற்றை உள்ளூர் பாதைகளில் செங்டூவில் இருந்து இயக்குகின்றது.

## குறிப்புதவிகள்

## புற இணைப்புகள்

*Official website  

பகுப்பு:விமானசேவை நிறுவனங்கள்
பகுப்பு:1992 நிகழ்வுகள்
ஆசுகவி

**ஆசுகவி** எனப்படுவோர் கொடுத்த பொருளில் அடுத்த பொழுதில் கவிதையாகப் பாடக்கூடிய திறமை படைத்த புலவர். ஆசுகவி, மதுரகவி, சித்திரக் கவி, வித்தார கவி என்னும் நான்கு வகையான கவிதைப் பாகுபாட்டில் ஒன்று.

## ஆசுகவிகள்
*காளமேகப் புலவரை ஒரு ஆசுகவி என்று இலக்கியம் கூறும்.
*சிந்நயச் செட்டியாரை மகாவித்துவான் மீனாட்சிசுந்தரம் பிள்ளை, "தன் மாணவர்களில் ஆசுகவி பாடக்கூடியவர் சிந்நயச் செட்டியார் ஒருவரே" என்று தன்னிடம் கூறியதாக உ. வே. சாமிநாதையர் தமது வாழ்க்கை வரலாற்றில் கூறியிருக்கிறார்.
*கல்லடி வேலுப்பிள்ளை, ஈழத்துக் கவிஞர்.
## அடிக்குறிப்பு

பகுப்பு:ஆசுகவிகள்
பகுப்பு:புலவர்கள்
பகுப்பு:தமிழ் இலக்கியம்
பகுப்பு:யாப்பிலக்கணம்
மரண வாக்குமூலம்

**மரண வாக்குமூலம்** (*Dying Declaration*) எனப்படுவது சட்டத்திற்குப் புறம்பான செயலின் விளைவால் இறக்கும் நிலையிலுள்ள மனிதரிடமிருந்து அவர் இறப்புக்குக் காரணமான தகவல்களை எழுத்து மூலமாகவோ, வாய்மூலமாகவோ பெறுவது ஆகும்.

## யார் யார் மரண வாக்குமூலம் வாங்கலாம்

யார் வேண்டுமானாலும் மரண வாக்கு மூலம் பெறலாம். ஆனால் மருத்துவரால் பெறப்படும் மரணவாக்கு மூலத்திற்கு அதிக மதிப்பு உண்டு. மனிதர் இறக்க நேரமாகும் எனத் தெரியுமாயின் உடனடியாக நீதிபதியை (magistrate) அழைக்க வேண்டும். நீதிபதியால் பெறப்படும் மரணவாக்கு மூலத்திற்கு அதிகபட்ச மதிப்பு உண்டு.குறுகிய காலமே இருக்கும் வேளையில், நீதிபதியை அழைக்க முடியாத நிலையில் மருத்துவரே இரண்டு சாட்சிகளின் முன்னிலையில் மரண வாக்குமூலம் பெறலாம்.

## வாக்குமூலம் வாங்கும் முறை

ஒருவர் நீதிமன்றத்தில் வாக்குமூலம் தரும் போது சத்தியப் பிரமாணம் (oath) எடுத்துக் கொள்வது வழக்கம். ஆனால் மரண வாக்குமூலம் தருபவர் சத்தியப் பிரமாணம் எடுத்துக் கொள்ளத் தேவையில்லை. ஏனென்றால் மரணத் தருவாயில் இருக்கும் மனிதன் பொய்யன்றி மெய்யே பேசுவான் என்று சட்டம் நம்புகிறது.

முதலில் வாக்குமூலம் தருபவர் தெளிந்த மனநிலையில் (compos mentis) தான் இருக்கிறார் என மருத்துவர் சான்றளிக்க வேண்டும். எழுதும் நிலையில் இருந்தால் வாக்குமூலம் அளிப்பவரே வாக்குமூலத்தை எழுதலாம். இல்லாத நிலையில் மருத்துவரே எழுதலாம். வாக்குமூலம் தருபவரின் சொந்த வார்த்தைகளில் தான் வாக்குமூலம் எழுதப்பட வேண்டும். வாக்குமூலம் பெறுபவர் எவ்வித மாற்றங்களையும் செய்யக் கூடாது. ஆம் இல்லை என விடைவரும் கேள்விகளையும் (leading questions) கேட்கக் கூடாது. ஒரு விடயம் தெளிவாக இல்லையென்றால் அதைத் தெளிவுபடுத்திக் கொள்வதற்கான கேள்விகளைக் கேட்கலாம். ஆனால் கேட்கப்பட்ட கேள்வியையும் பெறப்பட்ட விடையையும் அப்படியே பதிவு செய்ய வேண்டும். இறுதியாக வாக்குமூலத்தை உரக்கப் படித்துக் காட்டி வாக்குமூலம் அளித்தவரின் பெருவிரல் ரேகை அல்லது கையெழுத்தைப் பெற வேண்டும். மருத்துவரும் இரு சாட்சிகளும் கையொப்பமிட வேண்டும். பெறப்பட்ட வாக்குமூலத்தை உடனடடியாக உறையிலிட்டு முத்திரையிட்டு நீதிபதிக்கு அனுப்பப்பட வேண்டும்.

## உண்மைத் தகவலே வேண்டும், ஊகங்கள் கூடாது

வாக்குமூலத்தில் இது நடந்தது என்ற தகவல்களே இடம் பெற வேண்டும். இது நடந்திருக்கலாம் எனும் ஊகக்கருத்து கூடாது. வாக்களிப்பவருக்கு அப்படி ஓர் ஊகம் இருக்குமாயின் அவ்வூகம் ஏற்படக் காரணத்தையும் பதிவு செய்ய வேண்டும்.

## பேச முடியாதவர் அளிக்கும் வாக்குமூலம்

வாய் பேச இயலாதவரும் வாக்கு மூலம் அளிக்கலாம். அவரிடம் கேட்கப்பட்ட கேள்விகளும் அவர் சைகையில் (gestures) அளித்த பதில்களும் அப்படியே பதிவு செய்யப்பட வேண்டும்.

## மரணவாக்கு மூலம் அளித்தவர் மரணமடையாத நிலையில்

மரணவாக்கு மூலம் அளித்தவர் உயிர் பிழைத்திருப்பாராயின் அவர் நீதிமன்றத்திற்கு வந்து தன்னுடைய நேரடி சாட்சியத்தை அளிக்க வேண்டும்.
## வெளி இணைப்புகள்

## மேற்கோள்கள்

பகுப்பு:சட்டம்
பகுப்பு:சட்டம் சார் மருத்துவம்
பகுப்பு:குற்றவியல் சட்டம்
லாக்டுலோஸ்

**லக்டுலோஸ்** (*Lactulose*) ஒரு நீராற் பகுக்கவியலாத இரட்டைச் சர்க்கரை இது மனிதக் குடலில் உறிஞ்சப்படாது. எனவே குடலில் உள்ள பாக்டீரியங்களால் இது நொதித்தலுக்குள்ளாகிறது. இதனால் உருவாகும் அமிலங்கள் அம்மோனியாவை அம்மோனியமாக மாற்றி குடலில் உறிஞ்சப்படாமல் தடுக்கின்றன. அத்தோடு மட்டுமன்றி அம்மோனியாவை உண்டாக்கக் கூடிய பாக்டீரியங்களையும் அமிலங்கள் அழித்து விடுகின்றன. இது கல்லீரல் செயலிழந்தவர்களுக்கு மிகப் பயனுள்ளதாகிறது. ஏனெனில் கல்லீரல் பாதிக்கப்படும் போது புரதச் சிதைப்பின் இறுதி விளைபொருளான அம்மோனியாவை யூரியாவாக மாற்ற முடியாமல் போகிறது. இந்த அம்மோனியா நரம்பு மண்டலத்தைப்ப பாதிக்கிறது. ஆகவே கல்லீரல் செயலிழந்த நோயர்களின் உடலில் அம்மோனியா உருவாதலையும் குடலில் உறிஞ்சப்படுதலையும் தடுக்க வேண்டியது அவசியம்.

## மருந்தியல்

10 மில்லி லிட்டர் லாக்டுலோஸ் ஒரு நாளைக்கு மூன்று வேளை தரப்பட வேண்டும். மலமிளக்கி விளைவு நன்கு தென்படும்.

## மேற்கோள்கள்

பகுப்பு:உயிர்வேதியியல்
பகுப்பு:கார்போவைதரேட்டுகள்
பகுப்பு:இரையகக் குடலியவியல்
நாடி ஆக்சிஜன் அளப்பான்

தமனி இரத்த ஆக்சிஸஜன் நிரம்பலை அளக்க உதவும் கருவியான (*Pulse oximetry*) இது அறுவை அரங்குகள், அவசர சிகிச்சை பிரிவு, சுவாச சிகிச்சை பிரிவு போன்றவற்றில் அவசியமாக இருக்க வேண்டிய ஒரு கருவி ஆகும்.

## செயல்படும் விதம்
இக் கருவியை கை விரல் நுனியிலோ காது மடல்களிலே பொருத்த வேண்டும். இது சிவப்பு ஒளிக்கதிர்களையும் அகச்சிவப்புக் கதிர்களையும் வெளியிடும். இக்கதிர்கள் ஆக்ஸி உறீமொகுளோபினையும் டி-ஆக்சி உறீமோ குளோபினையும் வேறுபடுத்தி அளவிடுகின்றன.

## நிறைகள்
இதன் சிறப்பம்சம் உடலைத் துளையிடாமை (non-invasive) மற்றும் விரைவாகச் செயல்படுதல் ஆகும்.

## குறைபாடு

இந்த அலைநீளங்களால் கார்பாக்சி உறீமோ குளோபின் (CO-Hb), மெட்-உறீமோ குளோபின் (met-Hb) போன்ற உறீமோகுளோபின் பிறழ்வுகளைக் கண்டறிய முடியாது. எனவே இந்நிலைகளினால் நீலம் பாரித்த (Cyanosed) நோயாளிகளிலும் உயிர்வளி நிரம்பல் (oxygen saturation) நூறு விழுக்காடு எனத் தவறாகக் காட்டும். ஆகவே இந்நிலைகளில் இரத்த வாயு பகுப்பாய்வே (Blood Gas Analysis) சரியான முடிவைக் காட்டும்.

அது மட்டுமின்றி குளிர் காரணமாகவோ மருந்துகள் காரணமாகவோ நோயரின் விரல் இரத்தக் குழாய்கள் சுருங்கியிருப்பின் (Vasoconstriction) ஆக்சிஸன் நிரம்பல் சரியான அளவு இருப்பினும் இது குறைவாகக் காட்டும்.

பகுப்பு:அலகுகள்
பகுப்பு:மருத்துவக் கருவிகள்
பசுமைக் கழுத்துப் பட்டைப் பணியாளர்

பொருளாதாரத்தில் சுற்றுச்சூழல் பிரிவில் பணிபுரிவோர் **பசுமைக் கழுத்துப் பட்டைப் பணியாளர்** (Green Collar worker) எனப்படுகின்றனர்.

## உதாரணங்கள்
*பசுமைக் கட்டட வடிவமைப்பாளர்
*புதுப்பிக்கத் தக்க ஆற்றல் மூலங்கள் துறையில் பணிபுரிபவர்
*சூரிய சக்தி பொறியியலாளர்
*காற்றாலை கட்டுமான வல்லுநர், காற்றாலை முதலாளி
எனப் பலர்.

பகுப்பு:சுற்றுச்சூழல் செயற்பாட்டாளர்கள்
சாலியர்

**சாலியர்** (*Saliyar* அல்லது *Saliya*) எனப்படுவோர் தமிழ்நாட்டில் நெசவுத் தொழில் செய்து வரும் இனக்குழுக்களுள் ஒருவர் ஆவர். இவர்கள் தமிழ்நாடு சாதிகள் பட்டியலில் பிற்படுத்தப்பட்டோர் பிரிவில் இடம் பெற்றுள்ளனர். இவர்கள் தமிழ்நாடு, ஆந்திரா, தெலுங்கானா, கேரளா மற்றும் கருநாடகா ஆகிய பகுதிகளிலும் வசிக்கின்றனர்.

## தமிழகத்தில் வாழும் பகுதிகள்
இவர்கள் விருதுநகர் மாவட்டத்தில் அருப்புக்கோட்டை, ஸ்ரீவில்லிபுத்தூர், இராசபாளையம் மற்றும் அதன் சுற்றுப்பகுதிகளிலும், தேனி மாவட்டத்தில், ஆண்டிப்பட்டி-சக்கம்பட்டி பகுதியிலும், அருகிலுள்ள டி. சுப்புலாபுரம் பகுதியிலும் நாகர்கோவிலில் வடசேரி பகுதியிலும் அதிக அளவில் வசித்து வருகின்றனர். இவர்கள் பெரும்பான்மையாக நெசவுத் தொழிலில் ஈடுபட்டுள்ளனர்.

மேலும் இவர்களின் இன்னொரு பிரிவு பத்மசாலியர் என்று அழைக்கப்படுகிறது. பத்மசாலியர் தங்களை *பத்மபிராமின்* என்று அழைக்கிறார்கள்.

மேலும் தமிழக சாலியர் காஞ்சிபுரத்தில் இருந்து இடம்பெயர்ந்து வந்தவர்கள். அதற்கும் முன்பாக ஆந்திரத்திலிருந்து வந்தவர்கள்.

இஸ்லாமிய படையெடுப்பின்போது தெற்கில் இடம்பெயர்ந்தனர்.

தற்போது தெற்கில் தஞ்சாவூர், திருச்சிராப்பள்ளி, திருவாரூர், காஞ்சிபுரம், நாகப்பட்டினம், அரியலூர், பெரம்பலூர், தர்மபுரி, திருநெல்வேலி,  வடசேரி, ஈரோடு பகுதிகளில் வசிக்கின்றனர். பெரும்பாலும் நெசவுத் தொழிலை முதன்மையாக மேற்கொண்டாலும், தொழில் நசிவு காரணமாக பல்வேறு தொழில்களில் ஈடுபடுகின்றனர்.

## சிங்கள சாலியர்
இலங்கையிலுள்ள சிங்களவர்களிலும் சாலியர் என்னும் ஒரு சாதியினர் உள்ளனர். இவர்களின் முன்னோர்கள் தமிழகத்திலிருந்து வந்து இலங்கையில் குடியேறிய சாலியர் ஆவர். சிங்கள மொழியையே முதன்மொழியாகப் பேசும் இவர்கள் சிங்கள இனத்துக்குள் முழுமையாக உள்வாங்கப்பட்டுவிட்ட தமிழர்கள் ஆவர். இலங்கையிலுள்ள பேருவளைப் பகுதியைச் சேர்ந்த ஒரு முஸ்லிம் வர்த்தகரின் உதவியினாலேயே இவர்களின் குடியேற்றம் நிகழ்ந்தது.

## மற்ற மலையாள சாதிகளுடனான உறவு
கண்ணூரில் உள்ள பையனூர் தெருவின் ஒரு பகுதியான அஷ்டமச்சாள் பகவதி கோயில், மீனாமிருது என்ற தனித்துவமான திருவிழாவின் பாரம்பரியத்தைக் கொண்டுள்ளது, இது கடந்த கால கடல் வர்த்தக கலாச்சாரத்துடன் தொடர்புடையது. இது கடந்த காலத்தில் இடங்கை சாதிக் குழுவைச் சேர்ந்த வளஞ்சியர் என்ற வணிக சமூகத்தைச் சேர்ந்ததாக நம்பப்பட்டது. இருப்பினும், இப்போது சாலியர்கள் இந்த சடங்கை நடத்துகிறார்கள். ஆனால் தற்போது வளஞ்சியர் மற்றும் சாலிய சமூகங்களுக்கு இடையிலான உறவு இன்னும் ஒரு ஊகமாகவே உள்ளது.

## நேச நாயனார்
கி.பி 400 முதல் 1000 வரையுள்ள ஆண்டுகளில் தமிழ்நாட்டில் வாழ்ந்திருந்த சிறந்த சிவனடியார்கள் சிலர் நாயன்மார்கள் எனப் போற்றப்படுகின்றார்கள். இந்த அறுபத்து மூன்று நாயன்மார்களில் ஒருவரான நேச நாயனார் சாலியர் ஆவார்.

## மேலும் காண்க
* பத்மசாலியர்

## மேற்கோள்கள்

பகுப்பு:சாதிகள்
பகுப்பு:தமிழரில் சாதிகள்
குவாசூலு நெட்டால் தமிழர் கூட்டிணைப்புக் கழகம்

**குவாசூலு நெட்டால் தமிழர் கூட்டிணைப்புக் கழகம்** குவாசூலு நெட்டால் உள்ள ஒரு இலாப நோக்கமற்ற தமிழர் அமைப்பாகும்.  இது தமிழர் மொழியையும், பண்பாட்டையும், அரசியல் உரிமைகளையும் பேணுவதை நோக்காக் கொண்டது.  

## வெளி இணைப்புகள்
* த.கூ.க வலைத்தளம் 

பகுப்பு:தென்னாபிரிக்கத் தமிழர் அமைப்புகள்
தென்னாபிரிக்கத் தமிழர் வரலாற்றுக் காலக்கோடு

## 2010
* தமிழர்கள் தென்னாப்பிரிக்கா வந்த, 150 ஆண்டுகள் கொண்டாடப்பட்டது.
* தாய் மொழி கற்க வாய்ப்புத் தரும் கல்வி முறை மாற்றம் 

## 2009
* 2009 தென்னாபிரிக்கத் தமிழரின் ஈழத் தமிழர் ஆதரவுப் போராட்டங்கள்
* தமிழ் இந்து குருமார் தமிழ் தற்சேர்க்கையாளர்களுக்குத் திருமணம் செய்து வைத்தார்.

## 2008
* 2008 தென்னாபிரிக்கத் தமிழரின் ஈழத் தமிழர் ஆதரவுப் போராட்டங்கள்

## 2007
* "The 700,000-strong Tamil community in South Africa held its first national Eisteddfod festival Johannesburg as more than 200 children from all over the country competed in song, dance and oratory."

## 2006
* தென்னாபிரிக்கத் தமிழர் கூட்டிணைப்புக் கழகம் தென்னாபிரிக்க இந்து மகா சபாவில் இருந்து விலகுகிறது.  இந்து மகா சபா "இந்தி சபையாக" இயங்குவதாக Natal Tamil Vedic Society Trust உப தலைவர் குற்றம்சாட்டினார்.

## 2004
* முதன் முறையாக தமிழ்நாட்டுத் தமிழ் தொலைக்காட்சிகளான சன் தொலைக்காட்சி, மற்றும் கே தொலைக்காட்சி ஆகியவை ஒளிபரப்படுகின்றன.

## 1985
* 1985 ம் ஆண்டு தென் ஆபிரிக்காவில் இந்திய மொழிகள் கற்பதற்கான அதிகார பூர்வ ஆதரவு கிடைத்தது.

## 1950
* 1950 களில் ஆபிரிக்க வெள்ளை இனவாத அரசால் அமுல்படுத்தப்பட்ட Group Areas Act தமிழர்களின் மொழிப் பண்பாட்டு பேணலுக்கு கேடுதலாக அமைந்தது.

## 1915
* 1915 ஆண்டு அளவில் பல்வேறு தனியார் தமிழ்ப் பள்ளிகள் Natal, Transvaal, Cape ஆகிய இடங்களில் தோன்றின.

## 1860
* தமிழர்கள் முதல் முறையாக தென்னாபிரிக்காவுக்கு தொகையாக கொண்டுவரப்படுகிறார்கள்.

## மேற்கோள்கள்


பகுப்பு:காலக்கோடுகள்
பகுப்பு:தென்னாப்பிரிக்கத் தமிழர்
தமிழர் முன்னேற்றக் கழகம்

**தமிழர் முன்னேற்றக் கழகம்** (Thamizh Munnetra Kazhagam of South Africa) என்பது தென்னாபிரிக்காவில் இயங்கும் ஓர் இலாப நோக்கமற்ற அமைப்பாகும்.  இந்த அமைப்பின் நோக்கம் தமிழ் மொழியை, பண்பாட்டையும், தமிழரையும் பாதுகாத்தல் ஆகும்.  

## வெளி இணைப்புகள்
* தமுக 

பகுப்பு:தென்னாபிரிக்கத் தமிழர் அமைப்புகள்
தென்னாபிரிக்கத் தமிழர் அமைப்புகள் பட்டியல்

* தென்னாபிரிக்கத் தமிழர் கூட்டிணைப்புக் கழகம்
* குவாசூலு நெட்டால் தமிழர் கூட்டிணைப்புக் கழகம்
* Tamil Federation of Gauteng - http://www.tamilfed.com
* WESTERN CAPE TAMIL FEDERATION - http://www.wctf.co.za/ 
* Merebank Tamil School Society
* தமிழர் முன்னேற்றக் கழகம்
* Devasthanam,South Africa http://www.tamilinfo.co.za/ 
* Natal Tamil Vedic Society Trust 

பகுப்பு:தென்னாபிரிக்கத் தமிழர் அமைப்புகள்
பிளாங்க் (விண்கலம்)

**பிளாங்க்** (*Planck*) என்பது பெரு வெடிப்பின் எச்சக் கதிர்வீச்சை (relic radiation) ஆராய்ந்திட ஐரோப்பிய விண்வெளி நிறுவனத்தினால் (ஈசா) உருவாக்கப்பட்ட முதல் வானாய்வுத் திட்டம் ஆகும்.பிளாங்க் விண்கலம் 2009 மே 14 ஆம் நாள் விண்ணுக்கு ஏவப்பட்டது. அண்டத்தின் தோற்றம், பரிணாமம் குறித்த வானியலர்களின் கருத்துகளைச் சரிபார்க்க பிளாங்க் உதவும் என எதிர்பார்க்கப்படுகிறது.

### 2013 தரவுகள் வெளியிடப்படல்
ஐரோப்பியர் தலைமையில் அமைந்த ஆய்வாளர் குழு பிளாங்க் திட்டத்தின் பகுதியாக, அண்டத்தில் நுண்ணலை பரவியிருக்கும் பின்னணியில் உருவாக்கப்பட்ட விண்வெளி அமைப்புப் படம் (*all-sky map*) ஒன்றினை மார்ச்சு 21, 2013இல் வெளியிட்டது.

இந்தப் படத்தை நோக்கும்போது, அண்டம், இதுவரை அறிவியலார் நினைத்ததைவிட சற்றே கூடுதல் பழைமையானதாக இருக்கலாம் என்று தெரிகிறது. இப்படத்தின்படி, அண்டம் தோன்றி 370,000 ஆண்டுகள் ஆனபோது ஆழ்விண்வெளியில் தட்பவெப்ப நிலையின் துல்லியமான மாற்றங்கள் பதிவாயின. அண்டம் தோன்றி ஒரு வினாடியின் டிரில்லியன் பகுதியை விடவும் குறைந்த நேரத்தில் (10−30) எழுந்த அலைகளின் பதிவுகளை மேற்கூறிய மாற்றங்கள் பிரதிபலிக்கின்றன. அந்த அலைத் துகள்களிலிருந்துதான் இன்று நாம் காணக்கூடிய விண்மீன் பேரடைகளும் (*galaxy clusters*) கரும்பொருளும் (*dark matter*) உருவாயின என்று தெரிகிறது.

பிளாங்க் திட்டத்தின் ஆய்வாளர்களின் கணிப்புப்படி, அண்டத்தின் வயது 13.8 பில்லியன் ஆண்டுகள் ஆகும். இதுவரையிலும் அண்டம் 13.7 பில்லியன் ஆண்டுகளுக்கு முன் பெருவெடிப்பு அல்லது பெருவிரிவு (*Big Bang*) என்னும் நிகழ்விலிருந்து தோன்றியது என்று அறிவியலார் கணக்கிட்டிருந்தனர். துல்லியமாகக் கூறப்போனால், அண்டம் 13.798 ± 0.037 பில்லியன் ஆண்டுகளுக்குமுன் தோன்றியது. மேலும் அண்டத்தின்  4.9% பகுதி பருப்பொருளாக உள்ளது; 26.8% பகுதி கரும்பொருளாக உள்ளது; எஞ்சிய 68.3% பகுதி கருப்பு ஆற்றலாக (*dark energy*) உள்ளது.

மேலும், அண்டம் விரிந்துகொண்டே செல்கின்றது என்று அறிவியலார் கண்டுபிடித்து, அது எந்த வேகத்தில் விரிந்து செல்கின்றது என்பதையும் கணித்துள்ளார்கள். இந்தக் கணிப்பையும் பிளாங்க் ஆய்வாளர்கள் இப்போது மாற்றிக் கூறுகின்றார்கள். ஹபிள் விதி கூறுவதில் ஹபிள் மாறிலி உள்ளது. அந்த மாறிலி இதுவரையிலும் 69.32 ± 0.80 (km/s)/Mpc என்று கணிக்கப்பட்டது. பிளாங்க் ஆய்வாளர்களின் கண்டுபிடிப்புப்படி, ஹபிள் மாறிலி  67.80 ± 0.77 (km/s)/Mpc என்றிருக்க வேண்டும் என்று கணிக்கப்படுகிறது. இந்த மிகத் துல்லியமான சிறிய மாற்றம் வானியல் ஆய்வாளர்களுக்கு ஒரு பெரிய அதிசயச் செய்தியாக இருந்தது. 





## குறிப்புகள்

## மேலும் அறிய
* 

## வெளி இணைப்புகள்

*Planck Science Team website
*Planck Spacecraft Operations website
*Planck Science & Technology website
*Planck mission overview at NASA.gov
*Jettison of encapsulated Planck as seen from Herschel
*
*Cardiff School of Physics and Astronomy: HFI team 

பகுப்பு:தொலைநோக்கிகள்
பகுப்பு:ஐரோப்பிய விண்வெளித் திட்டங்கள்
நாற்சதுரமனை

**நாற்சதுரமனை** பண்டைக்காலத்தில் தமிழரிடம் புழக்கத்திலிருந்த ஒரு வகை வீட்டின் அமைப்பு முறையாகும்.

## அமைப்பு முறை
இவ் வீடுகளின் பிரதான நுழைவாயில் வெளிப்புற வாயில்களுக்கு நெருங்கியதாக இருக்கும். சில வீடுகளில் சிறிய வெளிமுற்றம் இருக்கலாம். ஆனால் பிரதாக முற்றம் வீட்டின் உட்புறம் அமையத்தக்கதாக நாற்புறமும் சுவர்களால் அமைக்கப் பட்டிருக்கும் உள் முற்றத்தை மூடியதாக நிலாப்பந்தல் காணப்படும்.

*பிரபுக்கள் மற்றும் அரச பிரதானிகளின் வீடுகள் இவ்வகை அமைப்பையே கொண்டிருந்தன.

பகுப்பு:குறுங்கட்டுரைகள்
பகுப்பு:தமிழர் கட்டிடக்கலை
பகுப்பு:வீட்டு வகைகள்
ஒகஸ்டஸ் சீபே

thumb|200px|1873 இல் மீளமைக்கப்பட்ட சீபேசின் வடிவமைப்பு
**ஒகஸ்டஸ் சீபே** அல்லது **கிஸ்டியன் அகஸ்டஸ் சீபே** (*Christian Augustus Siebe*; 1788 – ஏப்ரல் 15, 1872) என்பவர் செருமனியில் பிறந்த ஒரு பிரித்தானிய பொறியியளாளர் ஆவார். இவரது நீராடிக் கருவிக்கான பங்களிப்பானது முக்கியமானது. சக்சொனி நகரில் 1788 இல் பிறந்தார். இவரது ஆரம்ப கால வாழ்க்கை பற்றி மிகச் சிறிய அளவே அறியப்பட்டுள்ளது.

## நீர்மூழ்கும் துறைக்குப் பங்களிப்புகள்
1830 களில், டீன் சகோதரர்கள் இவரை நீர் அடியில் பயன்படும் புகை தலைக்கவசத்தின் வித்தியாசமான வடிவத்தை அமைக்குமாறு பணித்தனர். பின்னர் இவரையே அவர்கள் நிரிற்கு அடியில் பயன்படும் பல்வேறு தலைக் கவசங்களை அமைக்குமாற வேண்டிக்கொண்டனர். ஜேர்ஜ் எட்வாட் என்பவர் செய்த கருவியை மேலும் மெருகூட்டி சீபே தன்னுடைய வடிவமைப்பைத் தயாரித்துக்கொண்டார்.

## ஏனைய கண்டுபிடிப்புகள்

*1828 இல் சுற்றும் நீர் இறைப்பான் உரிமைப் படுத்தப்பட்டது
*கடதாசி தயாரிக்கும் இயந்திரம்
*நிறை காட்டும் தராசு
*பனி செய்யும் இயந்திரம்

1851, 1855 இல் நடந்த கண்காட்சிகளில் சீபே பல பதக்கங்களை வென்றார்.

ஏப்ரல் 15, 1872 இல் நாட்பட்ட நுரையீரல் அடைப்பு நோயால் இலண்டனில் உள்ள அவரது வீட்டில் மரணமடைந்தார்.

## குறிப்புகள்

## வெளி இணைப்புகள்

*Historical Diving Society
*Siebe
*Augustus Siebe

பகுப்பு:1788 பிறப்புகள்
பகுப்பு:1872 இறப்புகள்
பகுப்பு:1872 பிறப்புகள்
நெட்டிமையார்

**நெட்டிமையார்** சங்க காலப் பெண் புலவர்களில் ஒருவர். நீண்ட இமைகளை உடையவர் என்ற ‌காரணத்தால் நெட்டிமையார் எனும் பெயர் அமைந்திருக்கலாம். பாண்டியன் பல்யாக சாலை முதுகுடுமிப் பெருவழுதியை இவர் பாடிய பாடல்கள் புறநானூற்றில் 9, 12, 15 ஆம் எண்வரிசையில் தொகுத்து வைக்கப்பட்டுள்ளன.

:எம்கோ வாழிய குடுமி-தம்கோச்
:செந்நீர்ப் பசும்பொன் வயிரியர்க்கு ஈத்த

:முந்நீர் விழவின் நெடியோன் (புறம்-9)
## இவர் சொல்லும் செய்திகள்
### புறம் 9
#### போரில் அறத்தாறு
போர் தொடங்குவதற்கு முன்பு பல்யாகசாலை முதுகுடுமிப் பெருவழுதி மக்களுக்கு அறிவிக்கிறான். 
போரில் சாகக் கூடாது என்று அவன் சிலரை எண்ணுகிறான். அவர்கள்: பசுவினம், பசுப்போன்ற பார்ப்பன மக்கள், பெண்டிர், பிணியாளர், குழந்தை இல்லாத ஆடவர் - ஆகியோர்.
* கோப்பெருஞ்சோழன் தன்னுடன் வடக்கிருந்து உயிர் துறக்க வந்த பொத்தியாரைத் தடுத்துக் குழந்தை பிறந்தபின் வருக எனத் தடுத்ததை இவ்விடத்தில் நினைவுகூரலாம்.

#### முந்நீர் விழவின் நெடியோன்
நெடியோன் என்னும் பாண்டிய அரசன் 'முந்நீர் விழா' கொண்டாடினான். அதனால் அவன் முந்நீர் விழவின் நெடியோன் என்று போற்றப்பட்டான். அது பஃறுளி என்னும் ஆறு கடலோடு கலக்குமிடத்தில் நடைபெற்றது. 
* முந்நீர் = ஆற்றுநீர், ஊற்றுநீர், கடல்நீர்
பஃறுளியாறு இந்தியப் பெருங்கடலில் கலக்குமிடத்தில் குடிநீருக்காக ஊற்றுநீரைப் பறித்துக்கொண்டு அவன் கொண்டாடியது முந்நீர் விழா.

முந்நீர் என்னும் கடலில் இக்காலத்துப் பாய்மரப் படகுப்போட்டி போன்று அக்காலத்து மரக்கலக் கப்பல்போட்டி நடத்தி விழாக் கொண்டாடினான் என்று இதனைச் சில அறிஞர் பெருமக்கள் கூறுகின்றனர்.

#### பஃறுளி ஆறு

### புறம் 12
#### போர் அறமன்று

### புறம் 15
#### வெற்றித் தூண்
#### வேள்வித் தூண்
## வெளி இணைப்புகள்

பகுப்பு:சங்கத் தமிழ்ப் பெண் புலவர்கள்
பகுப்பு:தமிழ்ப் புலவர்கள்
முரண்பாடான உடையவிழ்ப்பு

அதிக குளிரால் மரணமடைவோரில் ஐந்தில் ஒருவர் **முரண்பாடான உடையவிழ்ப்பு** (*paradoxical undressing*) என்ற நிலை ஏற்பட்டு தன் ஆடைகளைக் அவிழ்த்துக் கொள்வார்.

## பெயர்க்காரணம்
பொதுவாக குளிரால் வாடும் ஒருவர் கம்பளி போன்ற உடைகளை அணிவார். கம்பளி போன்றவை இல்லாத பட்சத்தில் ஒன்றின் மேல் ஒன்றாக அதிக ஆடைகளை அணிவார். ஆனால் இந்நிலையிலோ குளிரால் வாடுபவர் உடைகளை அவிழ்த்துக் கொள்வார். இது முரண்பாடான ஒன்றாதலால் இந்நிலை முரண்பாடான உடையவிழ்ப்பு எனப் பெயர் பெற்றது.

## இந்‌நிலை ஏற்படக் காரணம்
இரண்டு காரணங்கள் முன் வைக்கப்பட்டுள்ளன. அவை,

# நம் உடல் வெப்பநிலையைச் சமநிலையில் வைத்திருப்பது மூளையின் ஒரு பகுதியான ஐப்போதலாமசு (*Hypothalamus*) ஆகும். அதிகக் குளிரினால் இது பாதிக்கப்பட்டு முரண்பாடாகச் செயல்படலாம்.
# குளிரில் நமது தசைகள் சுருக்கமடைந்து வெப்பத்தை உற்பத்தி செய்யும். தசைகள் சுருங்குவதோடு இரத்தக் குழாய்களும் சுருக்கமடைந்திருக்கும். நேரமாக ஆக  தாக்குப்பிடிக்க முடியாத தசைகள் விரிவடையும். இரத்தக் குழாய்களும் விரிவடையும். உடனே உள் உடல் வெப்பம் முழுவதும் சமநிலை ஏற்படும் வரை தோலுக்குக் கடத்தப்படும். வியர்வையும் உண்டாகும். எனவே பாதிக்கப்பட்டவர் தன் உடைகளைக் களைந்து கொள்வார்.

## சட்டஞ் சார் முக்கியத்துவம்
இந்‌நிலை அதிக சட்டஞ்சார் (legal) மதிப்புடையது. ஏனெனில் இது பார்க்க கற்பழிப்பு மரணத்தை ஒத்திருக்கும்.

## இவற்றையும் காண்க
*முரண்பாடான சிரிப்பு
*முரண்பாடான ‌மருந்துச்செயல்
*முரண்பாடான நெஞ்சுக்கூடு இயக்கம்
*முரண்பாடான நோக்கம்
*முரண்பாடான தவளை

பகுப்பு:சட்டம் சார் மருத்துவம்
பகுப்பு:உடலியங்கியல்
பகுப்பு:இறப்புக் காரணிகள்

## மேற்கோள்கள்
முரண்பாடான தவளை

**முரண்பாடான தவளை** (*Pseudis paradoxa*, ஆங்கிலம்: *Paradoxical frog* அல்லது *shrinking frog*) என்பது குளம், குட்டை, ஏரி போன்ற நீர் நிலைகளில் வாழக்கூடிய ஒரு தவளை ஆகும். பெண் தவளைகள் இடும் முட்டைகளில் இருந்து தாய்த் தவளையை விட நான்கு மடங்கு பெரிய தலைப்பிரட்டைகள் உருவாகும். பின்னர் இவை த‌வளையாக உருமாறியவுடன் (metamorphosis) இவற்றின் உடல் பழைய அளவில் கால் பங்காகச் சுருங்கி விடும்.

பொதுவாக மற்ற இனத் தலைப்பிரட்டைகள் சிறிதாக இருந்து வளர வளரப் பெரிதாகும். ஆனால் இத் தவளை இனத்திலோ வளர வளரச் சிறிதாகும் முரண்பாடான நிகழ்வு காணப்படுகிறது. விலங்குலத்தில் இந்த முரண்பாடு மிக அதிசயமாகக் காணப்படும் ஒன்றாகும்.

## இவற்றையும் காண்க
*டார்வினின் தவளை

* முரண்பாடான சிரிப்பு

* முரண்பாடான ‌மருந்துச்செயல்

* முரண்பாடான நெஞ்சுக்கூடு இயக்கம்

* முரண்பாடான நோக்கம்

## மேற்கோள்கள்

பகுப்பு:தவளைகள்
தாய்

[thumb|250px|right|ஒரு [சிக்கிம்|சிக்கிமிய தாயும் சேயும்]]
[thumb|right|250px|[ஆடும் குட்டியும்]]
[thumb|right|250px|[மெக்சிக்கோ நகரத்தில் உள்ள நினைவுத் தூண் - "நம்மைச் சந்திக்கும் முன்னரே நம்மை நேசிப்பவளுக்காக" என்ற வாசகம் பொறிக்கப்பட்டுள்ளது.]]
[thumb|right|250px|[அணில் தாயின் அன்பு கூண்டில் அடைபட்டது போல் தன் பிள்ளை மீது]]

ஆண் - பெண் என இருபாலினருக்கிடையிலான பாலுறவின் மூலம் பிறக்கும் குழந்தைக்குப் பெண் பாலினமாக இருப்பவள் **தாய்** எனப்படுகிறாள். உயிரியல் அல்லது சமூக நோக்கில் ஒரு குழந்தையை ஈன்றெடுக்கும் பெண் **தாய்** (*mother*) அல்லது **அன்னை** எனப்படுவார். தமிழில் அம்மா, அன்னை, ஆய் போன்ற சொற்கள் தாயைக் குறிக்கப் பயன்படுகின்றன.

மனிதனைப் போன்ற பாலூட்டிகளில் தாய், கரு உண்டாவதில் இருந்து கரு குழந்தையாக வளர்ச்சி பெறும் வரை தன் கருப்பையில் தாங்கியிருக்கிறாள். குழந்தை வளர்ப்பில் பெற்றோர்கள் இருவருக்கும் மற்ற உறவினர்களுக்கும் பங்குகள் இருந்தாலும், தாய்க்கு சிறப்பான பங்கு உண்டு.

யானைகளில், யானைக்குட்டிக்கு அத்தியாவசியத் தேவைகள் உணவு, பாதுகாப்பு மற்றும் தாயன்பு தான். ஒரு வேளை தாய்ப்பால் கிடைக்காத நிலை ஏற்பட்டால் குட்டி வாழும் வாய்ப்பு குறைகிறது. ஆயினும் ஒரு யானைக்குட்டி மிக மோசமாக பாதிக்கப்படுவது தனிமையால் தான்.

## அம்மா சொல் உருவாக்கம்

தமிழ்மொழியில் உள்ள சொற்கள் தோன்றிய விதம் பற்றி ஆராயும் பொழுது அம்மா என்னும் சொல் எவ்வாறு உருவாகியிருக்கலாம் என்பதை இங்கே காணலாம்.

தமிழ்ச் சொற்கள் பெரும்பாலும் எழுப்பப்பட்ட ஓசைகளின் சொற்களாகவே காணப்படுகின்றன. கூ கூ என்று கூவிய கூகை, குர்குர் என ஒலித்த குரங்கு, கர் கர் என உறுமிய கரடி, சர சரவென ஓடிய சாரை என பல எடுத்துக்காட்டுகளைக் கூறலாம்.

இவ்வகையில் அம்மா என்ற சொல்லும் இயற்கையில் தோன்றிய ஒன்றாகும். பிறந்த குழந்தை அழுவதும், சிரிப்பதுமாக வாயை மூடி மூடித் திறக்கின்றது. குழந்தை வாயைத் திறக்கும் போது அ என்ற ஒலி எழுகின்றது. வாயை மூடும் போது ம் என்ற ஒலி எழுகின்றது. ம்+அ. ம்ம -ம்ம -என்ற ஒலி மீண்டும் மீண்டும் வெளிவரும் போது அது அம்மா என்ற சொல்லைத் தருகின்றது.

அம்மா இயற்கையாகவே தோன்றிய சொல்லாகும். அம்ம, அம்மு, அம்மை போன்ற சொற்கள் அம்மா என்ற சொல்லுக்குப் பிறகு தோன்றியவைகள். தாய் என்ற சொல் ஆய் என்ற சொல்லின் நீட்சியாகும். ஆய்=அம்மா பாட்டி, பாலமுதைத் தந்த ஆய், தாய் எனப்பட்டாள். குழந்தையை அள்ளி எடுத்து அணைக்கும் தாய், அன்னையெனப்பட்டாள். தமிழகத்தில் சில கிராமங்களில் அம்மா எனும் சொல்லை ஆத்தா எனவும் குறிப்பிடுவர்.

ஆய், தாய், அன்னை, அம்மை ஆகியவைகள் யாவும் பிற்காலச் சொற்களே. அம்மா+ஆய்ச்சி=அம்மாச்சி. அம்மா என்ற தமிழ்ச் சொல் மா - மாதா -மதத்ரு என்றவாறு வடமொழியில் திரிந்தது எனலாம்.

## மேலும் பார்க்க
* தந்தை

## துணை நூற்பட்டியல்
* 

## மேற்கோள்கள்


பகுப்பு:பெண்கள்
பகுப்பு:குடும்பம்
பகுப்பு:மனித வளர்ச்சியியல்
சுவடி

* சுவடி (தகவல் அறிவியல்) - எழுத்துப்பிரதி.
* சுவடியியல்.
* சுவடி (நிறுவனம்).
* ஓலைச் சுவடி.
பாண்டியன்

**பாண்டியன்** என்ற தலைப்பில் உள்ள கட்டுரைகள்:

* பாண்டியர் - பாண்டிய மன்னர்
* பாண்டியன் (நடிகர்)
* பாண்டியன் (திரைப்படம்)
* பாண்டியன் கிராம வங்கி
* பாண்டியன் குளம் (முல்லைத்தீவில் உள்ள ஊர்)
* சிவசக்தி பாண்டியன் திரைப்படத் தயாரிப்பாளர்
லோங்யுவான் பவர்

**சீனா லோங்யுவான் பவர் குரூப் லிமிட்டெட்** அல்லது **லோங்யுவான் பவர்** என்று அழைக்கப்படும் நிறுவனம் சீனா, மற்றும் ஆசியாவின் மிகப்பெரிய காற்றுத் திறன் தயாரிக்கும் நிறுவனமாகும்.. இந்த நிறுவனம் பிரதானமாக காற்றாலைகளை வடிவமைத்தல், தயாரித்தல், மேலாண்மை செய்தல் மற்றும் இயக்குதல், போன்ற பணிகளுடன் காற்றாலைகளின் மூலம் தயாரிக்கப்பட்ட மின்சாரத்தைப் உபயோகிப்பாளர்களுக்கு விற்பனையும் செய்கின்றது.

லோங்யுவான் பவர் சீன அரசிற்குச் சொந்தமான சைனா கோடியன் கூட்டுத்தாபனத்தின் மானியத்தைப் பெற்றுக்கொள்கின்றது. 2008 இன் முடிவில் இந்த நிறுவனம் சீனாவின் காற்றாலை சக்தியாக்கத்தில் 24 சதவீதத்தை தன்வசம் வைத்திருந்தது. இந்த நிறுவனம் ஹாங்காங் பங்குச் சந்தையில் டிசம்பர் 2009 முதல் ஒரு பங்கு HK$8.16 என பட்டியலிடப்பட்டது.

## ஆதாரம்

## வெளி இணைப்புகள்
*சீனா லோங்யுவான் பவர் குரூப் லிட்.  - 

பகுப்பு:1993 நிறுவனங்கள்
விலங்கு-வலுப் போக்குவரத்து

விலங்கினங்களின் உடல்சக்தியை உந்தும் வலுவாகப் பயன்படுத்தி போக்குவரத்து வண்டிகளைச் செலுத்துதல் **விலங்கு-வலுப் போக்குவரத்து** ஆகும்.
விலங்கு வலுப்போக்குவரத்தில் பல்வேறு விலங்குகள் பண்டைதொட்டுப் பயன்படுத்தப் பட்டுவருகின்றன.

## பொதுவாக விலங்கு வலுவாக பயன்படுத்தப்படும் விலங்குகள்

### மக்கள் போக்குவரத்துக்கு

*எருது
*குதிரை
*யானை
*பனிமரை

### பொருட்களை ஏற்றியிறக்க
*கழுதை
*கோவேறுகழுதை
### செய்திப் போக்குவரத்து
*புறா
*கிளி

பகுப்பு:போக்குவரத்து
கடியலூர் உருத்திரங்கண்ணனார்

**கடியலூர் உருத்திரங்கண்ணனார்** (*Kadiyalur Uruttirangannanar*) சங்ககால நல்லிசைப் புலவர்களுள் ஒருவர் ஆவார். இவர் பாடிய பெரும்பாணாற்றுப்படை, பட்டினப்பாலை ஆகிய இரு பாட்டுக்களும் பத்துப்பாட்டு எனும் தொகை நூற்களின்‌ தொகுதியில் இடம்பெற்றுள்ளன. இது மட்டுமின்றி இவர் அகநானூற்றில் 167ஆவது பாடலையும் குறுந்தொகையில் 352ஆவது பாடலையும் இயற்றியவராவார். தொல்காப்பிய மரபியல் 629ஆம் சூத்திரவுரையில் இவர் அந்தணர் என்று சொல்லப்படுகிறார். 

### பெயர்க் காரணம்
தமிழ்நாடு வேலூர் மாவட்டத்தில் உள்ள சோளிங்கர் என்னும் ஊருக்கு மற்றொரு பெயர் திருக்கடிகை. இந்தக் கடிகையைக் கடியலூர் எனக் கொள்வது பொருத்தமாக உள்ளது.
* காஞ்சியில் இருந்த தொண்டைமானிடம் ஆற்றுப்படுத்தும் பெரும்பாணாற்றுப்படை பாலை நில வழியை முதலில் காட்டுகிறது.
* சோழன் கரிகாற் பெருவளத்தானிடம் ஆற்றுப்படுத்தும் நூலின் பெயர் பட்டினப்பாலை.
* இப் புலவரது பிற இரண்டு பாடல்களும் பாலைத்திணை.

எனவே பாலை நிலத்தில் உருத்து இருக்கும் உருத்திரத்தைப் பாடிய புலவர் என்று காட்டக் கண்ணனாருக்கு உருத்திரம் என்னும் அடைமொழி தரப்பட்டிருக்கலாம் என்றும் ஒரு கருத்து உண்டு. ஆயினும் பெயரைக் கொண்டு நோக்கின் தமிழ்ப் படுத்தப்பட்ட ருத்ரக்ருஷ்ண என்ற வடமொழிப் பெயரை இவர் கொண்டிருந்தார் என்றும் இன்னொரு கருத்து உண்டு. இவர் தந்தையார் பெயர் உருத்திரன் என்றும் இவரது பெயர் கண்ணனார் என்றும் கூறுவர்.

## மேற்கோள்கள்

## மேலும் பார்க்க
*
*குறுந்தொகை 352

பகுப்பு:சங்கப் புலவர்கள்
சொம்புமூக்கு முதலை

**சொம்புமூக்கு முதலை** அல்லது **கரியால்** (ஆங்கிலம்: *Gharial*, அறிவியல் பெயர்: *Gavialis gangeticus*) என்பது இந்திய துணைக்கண்டத்தை தாயகமாகக் கொண்ட ஒரு முதலை இனம் ஆகும். இது ஜீராசிக் காலந்தொட்டு ‌பன்னெடுங்காலமாய் இப்புவியில் வாழ்ந்து வருகிறது. தற்போது இந்த இனம் மிகவும் அருகி வருகின்றது.

## வாழிடம்
முன்னொரு காலத்தில் இந்தியத் துணைக்கண்டத்தில் உள்ள எல்லா ஆறுகளிலும் இவை காணப்பட்டன. தற்போது முன்னிருந்ததில் வெறும் 2 விழுக்காட்டுப் பரப்பில் தான் வாழ்கின்றன.

## மேற்கோள்கள்

பகுப்பு:முதலைகள்
பகுப்பு:ஊர்வன
ஓரி

right|thumb|250px|வல்வில் ஓரி சிலை, திருவேசுவரர் ஆலயம், சிங்களாந்தபுரம். நாமக்கல் மாவட்டம்
கடையெழு வள்ளல்களுள் ஒருவனான **ஓரி** (*Valvil Ori*) சிறந்த வில்லாளி. கொல்லிமலைக்கும் அதைச் சார்ந்த நாட்டிற்கும் தலைவன். இவர் *வல்வில் ஓரி* எனவும் *ஆதன் ஓரி* எனவும் அழைக்கப்பெறுவார். தமிழகத்தின் கொல்லிமலைப்பகுதியில் ஆண்டுதோறும் வல்வில் ஓரியின் நினைவாக திருவிழா கொண்டாடப்படுகிறது. 

## மரபுக் கதை
thumbnail|இராசிபுரத்தில் அமைந்துள்ள வல்வில் ஓரி கட்டியதாக சொல்லப்படும் கைலாச நாதர் கோயிலில் உள்ள அவரின் வாழ்நாளிலேயே அமைக்கப்பட்ட அவரின் சிலை

ஒரு முறை வல்வில் ஓரி  ராசபுரம் என்னும் பகுதியில் (தற்போது இராசிபுரம்) வேட்டையாட செல்லும் போது அங்கு ஒரு பன்றியின் மீது அம்பினை செலுத்த, அப்பன்றியானது ஒரு புதரில் போய் மறைந்து விட, அந்த இடத்தில் வல்வில் ஓரி சென்று பார்க்கும் போது அங்கு பன்றிக்கு பதிலாக ஒரு சிவலிங்கமும், அச்சிவலிங்கத்தின் மீது வல்வில் ஓரி எய்த அம்பும், அந்த அம்புபட்டதால் அந்த சிவலிங்கத்தில் ரத்தமும் கசிந்தது. இதைக் கண்ட ஓரி சிவன்தான் தன்னை பன்றி வடிவில் வந்து சோதித்ததாக எண்ணி அவ்விடத்திலேயே சிவபெருமானுக்கு ஸ்ரீ கைலாச நாதர் திருக்கோயில் என்ற பெயரில் ஆலயம் எழுப்பினான். இதனை குறிக்கும் வகையில் அந்த ஸ்ரீ கைலாசநாதர் திருக்கோயிலின் கொடிமரத்தில் சிவபெருமானை குறிக்கும் வகையில் முள் புதரின் முன் பன்றி வடிவமும், வல்வில் ஓரியை குறிக்கும் வகையில் வாளும் கேடயமும், பொறிக்கப்பட்டுள்ளது. இந்த நிகழ்வு இவ்வாலய கோபுரத்தின் பின்புறத்தில் சித்தரிக்கப்பட்டுள்ளது.

## காரியோடுமாண்டமை
இவன் கடையெழு வள்ளல்களுள் மற்றொருவனான காரியோடு போரிட்டு மாண்டான். நாட்டை வென்ற காரி அதை சேரமான் பெருஞ்சேரலிரும்பொறைக்குக் கொடுத்தான். நற்றிணையில் இவன் பரணரால் சிறப்பிக்கப்பட்டுள்ளான். புறநானூற்றில் வன்பரணர், கழைதின் யானையார் என்போர் இவனைப் புகழ்ந்து பாடிய பாடல்கள் உள்ளன.

## இவற்றையும் பார்க்க
* கந்தன் மாறன்

## மேற்கோள்கள்

## வெளி இணைப்புகள்
* வல்வில் ஓரியைப் புலவர்கள் பாடியவிதம்
* ஓரி பற்றிக் கூறும் கொங்கு மண்டல சதகம் பாடல்

பகுப்பு:சங்ககால மழவ அரசர்கள்
பகுப்பு:கடையெழு வள்ளல்கள்
பகுப்பு:தமிழ்நாட்டு வரலாறு
பகுப்பு:சேரர் போர்கள்
பகுப்பு:ஓரி
கோவேறு கழுதை

**கோவேறு கழுதை** (*mule*) என்பது கழுதையும் குதிரையும் தம்மிடையில் இனவிருத்தி செய்வதன் மூலம் பெறும் தனியன்கள் (*individuals*) ஆகும். இவை தம்முள் இனக்கருக்கட்டல் செய்து எச்சங்களைத் தரமாட்டா. ஆகவே  மலட்டு எச்சங்களாகும். இவை பெண் குதிரைக்கும், ஆண் கழுதைக்கும் செயற்கைக் கருவூட்டல் முறையில் தோன்றும் ஒரு இனமே இது. இதனால் இவை கழுதையை விட தோற்றத்தின் பெரியனவாகவும், குதிரையை விட சிறினவாகவும் உடலைப் பெற்றிருக்கும். 

## மேற்கோள்கள்

பகுப்பு:குதிரைப் பேரினம்
பகுப்பு:ஒற்றைப்படைக் குளம்பிகள்
பகுப்பு:பழக்கிய விலங்குகள்
ஆலங்குடி சட்டமன்றத் தொகுதி

**ஆலங்குடி சட்டமன்றத் தொகுதி** (*Alangudi Assembly constituency*), தமிழ்நாட்டின் 234 சட்டமன்றத் தொகுதிகளுள், புதுக்கோட்டை மாவட்டத்தில்  அமைந்துள்ள ஒரு சட்டமன்றத் தொகுதியாகும். முன்பு இத்தொகுதி புதுக்கோட்டை மக்களவைத் தொகுதியில் இடம் பெற்று இருந்தது. தற்போது தொகுதி மறு சீரமைப்பின் கீழ் இத்தொகுதி சிவகங்கை மக்களவைத் தொகுதியில் இடம் பெற்றுள்ளது.

## தொகுதியில் அடங்கியுள்ள பகுதிக‌ள்
*ஆலங்குடி தாலுகா (பகுதி)

மேலப்பட்டி ராசியமங்கலம் (உடையார்), பாச்சிக்கோட்டை, குழந்தைவிநாயகர்கோட்டை, புதுக்கோட்டை விடுதி, கீழப்பட்டி ராசியமங்கலம் (உடையார்), மேலாத்தூர், கீழாத்தூர், வடகாடு, மாங்காடு, புள்ளான்விடுதி, நெடுவாசல் மேல்பாதி, நெடுவாசல் கீழ்பாதி, ஆண்டவராயபுரம், செட்டியேந்தல், அணவயல் மி பிட், அணவயல் மிமி பிட், லெட்சுமிநரசிம்மபுரம், புளிச்சங்காடு, கறம்பக்காடு ஜமீன், கறம்பக்காடு ஐமீன் மிமிபிட், செரியலூர் இனாம் மி பிட் செரியலூர் இனாம் மிமி பிட், பனங்குளம், குலமங்கலம் தெற்கு, குலமங்கலம் வடக்கு, கொத்தமங்கலம் தெற்கு, சேந்தன்குடி, நகரம், கொத்தமங்கலம் வடக்கு, ஆலங்காடு, சூரன்விடுதி, கல்லாலங்குடி, பள்ளத்திவிடுதி, பத்தம்பட்டி, குப்பாக்குடி, ஆயிப்பட்டி, கோவிலூர், தேவஸ்தானம், கோவிலூர், கொத்தக்கோட்டை, மாஞ்சன்விடுதி, காயம்பட்டி, வேப்பங்குடி, இம்னாம்பட்டி, திருவரங்குளம், திருக்கட்டளை, கைக்குறிச்சி, விஜயரெகுநாதபுரம், பூவரசக்குடி, மணியம்பலம், வண்டக்கோட்டை, வலத்திராக்கோட்டை, களங்குடி, கன்னியாபட்டி, நம்புக்குழி, கூடலூர், கத்தக்குறிச்சி, பாலையூர், முத்துப்பட்டினம், குளவாய்ப்பட்டி, தட்சிணாபுரம், வெங்கிடகுளம், வெண்ணாவல்குடி, அரையப்பட்டி, கீழையூர், சேந்தாக்குடி, மாலக்குடி, கொத்தமங்கலம், எருக்கலக்கோட்டை, ராஜேந்திரபுரம் மற்றும் இசுகுபட்டி கிராமங்கள்.

ஆலங்குடி (பேரூராட்சி), கீரமங்கலம் (பேரூராட்சி).

அறந்தாங்கி தாலுகா (பகுதி)

மரமடக்கி, திருநாளூர், பரவாக்கோட்டை, குரும்பூர்,
சிறுநட்டான்வயல், செங்கமாரி, நற்பவளக்குடி,
சிதம்பரவிடுதி, தாந்தாணி, செட்டிக்காடு,
ஆவணத்தான்கோட்டை, எருக்கலக்கோட்டை, பூவத்தக்குடி, பெரியாலூர்,
நெய்வதளி, சாத்தனேந்தல், நெய்வேலிநாதபுரம், மேற்பனைக்காடு,
வேம்பங்குடி, பாலகிருஷ்ணாபுரம், ராமசாமிபுரம், மாத்தூர்,
ஆயிங்குடி, வல்லவாரி, மாங்குடி, மருதங்குடி, இராஜேந்திரபுரம்,
சிலட்டூர், அழியாநிலை, எட்டியதளி, அரசர்குளம் மேல்பதி,
அரசர்குளம் கீழ்பதி, மங்களநாடு,
அமரசிம்மேந்திரபுரம், அம்பாள்புரம், கொடிவயல்,
விஜயபுரம், சிதம்பரபுரம், பிடாரிக்காடு, துாத்தாக்குடி,
மன்னக்குடி மற்றும் மணிவிளான்வயல் கிராமங்கள்.

## வெற்றி பெற்றவர்கள்
### சென்னை மாநிலம்

### தமிழ்நாடு

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

## மேற்கோள்கள்

## ஆதாரம்

*1957 இந்திய தேர்தல் ஆணையம் 
*1962 இந்திய தேர்தல் ஆணையம் 
*1967 இந்திய தேர்தல் ஆணையம் 
*1971 இந்திய தேர்தல் ஆணையம் 
*1977 இந்திய தேர்தல் ஆணையம் 
*1980 இந்திய தேர்தல் ஆணையம் 
*1984 இந்திய தேர்தல் ஆணையம் 
*1989 இந்திய தேர்தல் ஆணையம்
*1991 இந்திய தேர்தல் ஆணையம் 
*1996 இந்திய தேர்தல் ஆணையம் 
*2001 இந்திய தேர்தல் ஆணையம் 
*2006 இந்திய தேர்தல் ஆணையம் 

பகுப்பு:புதுக்கோட்டை மாவட்டத்திலுள்ள சட்டமன்றத் தொகுதிகள்
ஆபிரிக்க மெய்யியல்

ஆபிரிக்கச் சூழலில் உருவாகிய, ஆபிரிக்கர்களால் உருவாக்கப்பட்ட, பயன்படுத்தப்பட்ட மெய்யியல் **ஆபிரிக்க மெய்யியல்** ஆகும்.  மிக விரிந்த ஆப்பிரிக்க நிலப்பரப்பில் வசிக்கும் பல்வேறு இன, மொழி, சமய மக்கள் அனைவருக்கும் பொருந்தும் அல்லது எடுத்தாளும் மெய்யியல் என்ற ஒன்று இல்லை.  பல வகைப்பட்ட சிந்தனைகளை ஆபிரிக்க மெய்யியலில் உள்ளடக்குகின்றது.

## வரலாறு
இன்று ஆப்பிரிக்கா என அறியப்படும் கண்டத்திலேயே பண்டைய எகிப்திய நாகரிகம் சிறப்புற்று இருந்தது.  வட ஆபிரிக்காவில் இசுலாம் மிக விரைவாக பரவியது.  எனினும் பெரும்பான்மை ஆபிரிக்கா இந்த நாகரிங்களிற்கு அப்பாலேயே வரலாற்றின் நீண்ட காலத்துக்கு இயங்கியது.  பெரும்பான்மை ஆபிரிக்கா எழுத்து நுட்பத்தைப் பெற்றிருக்கவில்லை.  இவர்களின் சிந்தனைகள், நம்பிக்கைகள், நுட்பங்கள் வாய்மொழி வழியாக, வழக்கங்கள் நடத்தைகள் வழியாக கற்கப்பட்டு வந்தன.

இன்று ஆப்பிரிக்க மெய்யியல் என்று அறியப்படுவதில் ஒரு குறிப்பிடத்தக்க பகுதி இவ்வாறு வாய்மொழியாக வழங்கிவந்த சிந்தனைகள் ஆகும்.  இவை முதலில் ஐரோப்பியர்களாலேயே ஆவணப்படுத்தப்பட்டன.  ஐரோப்பியர்கள் தமது மெய்யியல் முறையை வைத்து ஆபிரிக்க சிந்தனையைப் புரிந்து கொள்ள முற்பட்டார்கள்.  இதனால் இன்று ஆபிரிக்க மெய்யியல் என்று அறியப்படுவதில் பெரும் பகுதி ஐரோப்பிய சிந்தனை சட்டத்தின் ஊடாக, ஐரோப்பிய மொழிகளின் ஊடாக எமக்கு கிடைக்கின்ற ஆக்கங்கள் ஆகும். எ.கா Placide Tempels, Lucien Lévy-Bruhl, Marcel Griaule ஆகியோருடைய ஆக்கங்கள்.

ஆபிரிக்க மெய்யியல் பற்றிய ஆபிரிக்கர்களின் ஆக்கங்கள் முதலில் ஐரோப்பிய கல்வி பெற்ற ஆபிரிக்கர்களாலேயே பெரும்பாலும் மேற்கொள்ளப்படுகின்றது.  இவர்களின் ஆக்கங்கள் ஐரோப்பியர்களுடன் கருத்து மோதலிலும்,  சமரசத்திலும் ஈடுபடுகின்றன.  Kwasi Wiredu, Paulin J. Hountondji, Segun Gbadegesin, D. A. Masolo, Kwame Gyekye ஆகியோருடைய ஆக்கங்கள் இந்த நிலையைச் சார்ந்தவை.

1950 களில் 1960 களில் பெரும்பாலான ஆபிரிக்க நாடுகள் சுதந்திரம் பெற்றன.  எனினும் இந்த நாட்டு பலகலைக்கழகங்களில் ஆபிரிக்க மெய்யியல் துறை அக்காலத்தில் தொடங்கப்படவில்லை.

## மூலங்கள்
* மூத்தோர், கதைசொல்லிகள், சமய குருமார்கள்
* பழ மொழிகள்
* நாட்டார் கதைகள்
* அற வழக்குகள்
* சடங்குகள்
* வரலாற்று ஆவணங்கள்
* நூல்கள்
* தொல்பொருட்கள்

## சிந்தனைப் பிரிவுகள்
ஆபிரிக்க மெய்யியல் என்ற ஒன்று உண்டா என்பதே ஆபிரிக்க மெய்யியலில் ஒரு முக்கிய கேள்வியாக இருக்கிறது.  எழுதப்பட்ட ஆதாரங்கள் இல்லாத நிலையில், மேற்கத்தைய மெய்யியலுக்கு ஒத்த முறையியல் இல்லாத நிலையில் இக் கேள்வி எழுகின்றது.  வாய்மொழி ஆதாரங்கள், ஆபிரிக்கர்களின் சிந்தனைக் களங்களும் முறைகளும், தற்கால வளர்ச்சிகள் ஆகியவை ஆபிரிக்க மெய்யியல் ஒன்று உண்டு என்று சுட்டி நிற்கின்றன.

## சிந்தனையாளர்கள்
* Alexis Kagame
* Robert Bin Shaaban
* Wole Soyinka
* நுகுகி வா தியங்கோ
* Paulin J. Hountondji
* Kwasi Wiredu
* Henry Odera Oruka

## இவற்றையும் பார்க்க
* ஆப்பிரிக்க மொழிகள்
* கறுப்புத் தோல், வெள்ளை முகம்மூடிகள்
* மனத்தை குடியேற்றவாதத்தில் இருந்து விடுவித்தல்: ஆபிரிக்க இலக்கியத்தின் அரசியல்

## மேற்கோள்கள்


## உசாத்துணைகள்
* *Return to My Native Land* By Aimé Césaire 
* *An introduction to African philosophy* By Samuel Oluoch Imbo
* Tsenay Serequeberhan ed. 1991.  *African Philosophy: The Essential Readings*. Paragon House.

## வெளி இணைப்புகள்
* The Making of a Tradition: African Philosophy in the New Millenium by Dismas A. Masolo
* African Sage Philosophy
* Négritude
* Akan Philosophy of the Person
* African Philosophy &mdash;  African Studies Centre

பகுப்பு:ஆப்பிரிக்க மெய்யியல்